Begin by die begin en kry ’n goeie sportbra. Deesdae dui die etiket gewoonlik aan of die bra vir ligte-, matige- of hoë-impaksport is.
Kies vir die gim ’n bra wat vir matige of hoë impak is. Dit moet ook gemaak wees van materiale wat vinnig droog word of liggewig is.
Vir dié soort oefening het jy gemaklike maar noupassende klere nodig, want jy wil sorg alles is toe terwyl jy posisies uitvoer.
Moenie ’n kort-broek dra nie; dis geneig om op te trek wanneer jy beweeg en kan jou aandag aftrek. Dit geld ook vir laag-gesnyde tops sonder ondersteuning.
Sorg dat jy die gepaste tekkies kies wat vir jou spesifieke oefening ontwerp is. Dit sal jou voete die steun gee wat hulle nodig het en beserings voorkom.